Σοκολατένια σαντουιτσάκια με μαρμελάδα μπανάνα
Το πιο γρήγορο και εύκολο γλυκό είναι αυτά τα μπισκοτο-σαντουιτσάκια, και αρέσουν σε μικρούς και μεγάλους. Κανείς δε λέει όχι στη σοκολάτα, άλλωστε.
15 μπισκότα τύπου Μιράντα ή πτι μπερ, 10 κουτ. γλυκού μαρμελάδα μπανάνα, 250 γρ. κουβερτούρα, 1 κουτ. γλυκού σπορέλαιο
Για τα σοκολατένια σαντουιτσάκια λιώνουμε την κουβερτούρα σε μπεν μαρί και προσθέτουμε το σπορέλαιο.Αποσύρουμε τη σοκολάτα από το μπεν μαρί και την αφήνουμε να έρθει σε θερμοκρασία περιβάλλοντος.Αλείφουμε τα 5 μπισκότα με 1 κουτ. γλυκού μαρμελάδα.Ακουμπάμε πάνω τους από 1 μπισκότο.Τα αλείφουμε με 1 κουταλάκι μαρμελάδα και σκεπάζουμε με τα υπόλοιπα μπισκότα. Πιάνουμε με μια τσιμπίδα το κάθε σαντουιτσάκι και το βουτάμε στη λιωμένη σοκολάτα. Ακουμπάμε τα σοκολατένια σαντουιτσάκια σε λαδόκολλα να στεγνώσουν.
Μπανάνα,Σοκολάτα